Държавен вестник, бр. 11, 2011 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  11
3. предприемат координирани мерки за 
предотвратяване на нелегалното производство 
и нелегалния трафик на наркотични вещества 
и прекурсори;
4. си предоставят мостри на наркотични 
вещества и прекурсори, суровини и полупро­
дукти, използвани за тяхното производство;
5. обменят резултати от оперативно-техни­
чески разследвания на нелегален трафик на 
наркотици и употреба на наркотици;
6. обменят информация и данни във връз­
ка с преминаването на легалната търговия с 
наркотични вещества и прекурсори в неле­
гална в контекста на възможностите за борба 
срещу нея.
Член 8
Борба с трафика на хора и нелегалната миг­
рация
За пресичане на трафика на хора и неле­
галната миграция страните обменят инфор­
мация, опит и данни, получени от дейностите 
в борбата с трафика на хора и нелегалната 
миграция, в съответствие със своето наци­
онално законодателство и разпоредбите на 
това споразумение и по-конкретно:
1. предоставят си информация за лица, 
организатори, извършители и методи на 
престъпните групи за нелегално организирано 
пресичане на лица през държавните граници, 
канали на нелегалната миграция и особено 
данни, свързани с трафика на хора;
2. предоставят си информация за случаи на 
фалшифициране и използване на фалшиви и 
подправени документи за пътуване и престой 
извън границите на страната;
3. обменят аналитични и други релевантни 
материали;
4. обменят информация за нормативните 
документи на националното си законодател­
ство за движението и престоя на чужденците.
Член 9
Изпращане на офицери за връзка
(1) На основание чл. 9, параграф 1 от кон­
венцията страните договарят изпращането 
на офицери за връзка от едната страна към 
правоприлагащите органи на другата страна. 
Офицерите за връзка могат да бъдат команди­
ровани за определен или неопределен период от 
време. В съответствие с националното законо­
дателство на страните аташето по вътрешните 
работи, акредитирано към дипломатическия 
корпус на приемащата страна, също може да 
изпълнява функциите на офицер за връзка. 
(2) Целта на изпращането на офицери за 
връзка е да се засили и подобри процесът на 
сътрудничество между страните, по-конкрет­
но при:
1. обмена на информация за целите на 
предвидените в това споразумение форми на 
полицейско сътрудничество;
2. изпълнението на молби за взаимна поли­
цейска помощ по наказателноправни въпроси;
3. осъществяването на сътрудничество, 
свързано с прилагането на споразуменията 
за обратно приемане;
4. предоставянето на информация, необ­
ходима за изпълнение на задълженията на 
съответните структури, ангажирани с превен­
цията на заплахи за обществения ред;
5. по линия на задълженията на органите, 
отговарящи за граничния контрол.
(3) Офицерът за връзка притежава кон­
султативни функции за подпомагане на 
компетентните органи по прилагане на това 
споразумение и не е овластен да осъществява 
независимо мерки за превенция и правоохра­
нителна дейност.
(4) Офицерът за връзка изпълнява задъл­
женията си в съответствие с инструкциите на 
изпращащата страна и на приемащата стра­
на. Офицерът за връзка информира редовно 
приемащата страна за дейността си. 
(5) Компетентните органи на страните 
могат да постигнат допълнителна уговорка, 
съгласно която офицерът за връзка на една 
от страните, действащ в трета държава, ще 
представлява интересите на другата страна 
в тази държава. 
Член 10
Сътрудничество в областта на обучението и 
квалификацията
Страните си сътрудничат в областта на 
обучението и квалификацията на служителите, 
по-специално чрез: определяне на лица за кон­
такт, провеждане на консултации, планиране 
и провеждане на съвместни срещи, с оглед 
определяне на общи действия по обучението 
и квалификацията на служителите във връзка 
с прилагането на това споразумение.
Член 11
Съвместни екипи за провеждане на коорди­
нирани оперативно-издирвателни действия
(1) При необходимост компетентните орга­
ни на страните сформират съвместни екипи 
за провеждане на координирани оперативно-
издирвателни действия.
(2) Служители на едната страна имат под­
помагащи и консултативни функции с цел 
засилване на сътрудничеството при провеж­
дане на действия на територията на другата 
страна, без да упражняват независимо суве­
ренни правомощия.
(3) Когато служители на едната страна 
действат на територията на другата страна, 
те имат право да носят униформите, служеб­